Source: http://www.legex.ro/Ordin-164-2011-114769.aspx
Timestamp: 2019-03-21 10:07:41+00:00

Document:
Ordinul 164/2011 | Legislatie gratuita
Ordin 164 2011 modificat de Ordin 228 2011
Ordin 164 2011 completat de Ordin 228 2011
Ordinul Nr.164 din 30.08.2011
privind unele măsuri de informare a consumatorilor de către societăţile financiare bancare şi nebancare
ACT EMIS DE: Autoritatea Nationala pentru Protectia Consumatorilor
ACT PUBLICAT ÎN MONITORUL OFICIAL NR. 620 din 01 septembrie 2011
– Referatul Direcţiei de control şi supraveghere piaţă din cadrul Autorităţii Naţionale pentru Protecţia Consumatorilor nr. 1/878 din 3 iunie 2011;
– prevederile art. 8, art. 91 alin. (1) şi art. 18 din Ordonanţa Guvernului nr. 21/1992 privind protecţia consumatorilor, republicată, cu modificările şi completările ulterioare, şi ale art. 2 din Hotărârea Guvernului nr. 882/2010 privind organizarea şi funcţionarea Autorităţii Naţionale pentru Protecţia Consumatorilor;în temeiul art. 5 alin. (5) din Hotărârea Guvernului nr. 882/2010, preşedintele Autorităţii Naţionale pentru Protecţia Consumatorilor emite prezentul ordin. Articolul 1(1) Pentru corecta informare a consumatorilor, prestatorii de servicii financiare sunt obligaţi să afişeze în interiorul unităţilor, la loc vizibil, pe un suport video - ecran TV - următoarele:a)informaţii privind drepturile şi obligaţiile consumatorilor, conform legislaţiei în vigoare; b)explicaţii cu privire la terminologia specifică domeniului financiar-bancar; c)informaţii furnizate de Autoritatea Naţională pentru Protecţia Consumatorilor, la solicitarea acesteia. (2) Informaţiile prevăzute la alin. (1) trebuie să fie redactate în mod clar, concis, vizibil, uşor de citit şi cu caractere de aceeaşi mărime. Informaţiile sunt prezentate astfel încât să nu inducă în eroare consumatorii. Articolul 2Prezentarea informaţiilor menţionate la art. 1 se va face pe întreaga suprafaţă a ecranului, cu excepţia benzii scroll, la intervale de 45 de minute, cu durata de 15 minute. Articolul 3(1) Prestatorii de servicii financiare au obligaţia să asigure, permanent, un spaţiu sub formă de bandă scroll, pe care se vor derula informaţii referitoare la preţul aferent produselor financiare oferite consumatorilor, în principal: comisionul de administrare a contului curent, comisioanele de retragere la ghişeu şi ATM, comisionul de depunere, comisioanele aferente serviciului de Internet banking, valorile indicilor de referinţă utilizaţi în contractele de credit, dobânzile acordate la depozite şi alte produse de economisire.(2) Informaţiile menţionate la alin. (1) sunt în conformitate cu oferta prezentată pe website-ul oficial.(3) Banda scroll va avea o dimensiune de minimum 10% din suprafaţa ecranului. Articolul 4(1) Suporturile de afişare vor fi instalate astfel încât să fie în câmpul vizual al consumatorilor aflaţi în interiorul unităţilor.(2) Suportul de afişare va fi unul digital - ecran TV cu diagonala de minimum 65 cm - şi va fi prevăzut cu un sistem de transmitere centralizată a conţinutului.(3) Sistemul de transmitere va trebui să permită actualizarea zilnică a informaţiilor difuzate. Articolul 5Sunt supuse prevederilor prezentului ordin societăţile financiare bancare şi societăţile financiare nebancare, altele decât cele de tip case de ajutor reciproc şi case de amanet. Articolul 6Prezentul ordin se publică în Monitorul Oficial al României, Partea I, şi intră în vigoare la 1 ianuarie 2012. Preşedintele Autorităţii Naţionale pentru Protecţia Consumatorilor, Constantin Cerbulescu
COMENTARII la Ordinul 164/2011
Momentan nu exista niciun comentariu la Ordinul 164 din 2011
Alte acte pe aceeaşi temă cu Ordin 164/2011
Ordin 228 2011
privind modificarea şi completarea Ordinului preşedintelui Autorităţii Naţionale pentru Protecţia Consumatorilor nr. 164/2011 privind unele măsuri de informare a consumatorilor de către societăţile financiare bancare şi nebancare

References: Articolul 1
 Articolul 2
 Articolul 3
 Articolul 4
 Articolul 5
 Articolul 6